Isem-agi, mazal ur yefri ara s ttbut imi d wal uddis yeqnen ɣer tala. Ihi, tala-agi, yal turda d acu i d-teqqar. Tamezwarut, tenna-d : asmi teḥkem Taɛbiṭ leɛrac (d tameṭṭut seg tamaagi n Tamda, mazal ar ass-a amekkan qqaren-as ‘’Tamda n Teɛbiṭ), tenfa sin warraw-is imi cḍen mliḥ. Zik, ulac leḥbas, ulac creɛ, yella kan creɛ n yimdanen. Ihi, i wakken ad xelṣen tucḍa-nsen, ilaq fell-asen ad xemden ayen seg wayeg ara sfaydin akk medden. Ihi, teḍleb, ɣef wakken i d-nnan, ad d-yaf yal yiwen deg-sen tala. Amezwaru i d-yufa tala, isem-is Athmane, dɣa, semman-as Tala Athmane. Syin, yufa-d winna-nniḍen tala daɣen, semman-as ɣef yisemis : Tala Amara.